**Dôvodová správa**

**B. Osobitná časť**

### K článku I

Úpravou ustanovenia sa dopĺňa postup pri vydávaní pozemku v rámci reštitučného konania tak, aby bol chránený verejný záujem nie len na vedeckej, výskumnej, výchovnej a vzdelávacej činnosti vykonávanej strednou školou alebo vysokou školou alebo právnickou osobou, ktorú zriadila verejná vysoká škola, ale aj záujem štátu, ktorý prostredníctvom Ústredného kontrolného a skúšobného ústavu poľnohospodárskeho zabezpečuje celú škálu úloh súvisiacich so skúšobníctvom a odrodovým skúšaním. Túto pôdu, ktorú spravuje Slovenský pozemkový fond je potrebné stabilizovať a podmieniť jej prípadné vydanie oprávnenej osobe súhlasom užívateľa, ktorý takýto pozemok užíva z titulu nájomnej zmluvy.

### K článku II

Ustanovuje sa termín nadobudnutia účinnosti návrhu nariadenia vlády. Dátum nadobudnutia účinnosti návrhu nariadenia vlády je určený tak, aby jeho adresáti mali dostatok času na oboznámenie sa s novou právnou úpravou.